Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 267/11/4404	Nové Zámky, 25.9.2014
EEČ : 2-33-122-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: robotník
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 6.7.2011, spisová značka 1 Pv 267/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 12.03.2011 asi o 15.00 h v lesnom poraste č. 348A na parcele č. 5312 v katastrálnom území obce XXXXX odcudzili 52 kusov haluzín v celkovom objeme 1,08 kubického metra, čím spôsobili poškodeným Lesom Slovenskej republiky, štátnemu podniku, Odštepnému závodu Palárikovo, škodu vo výške 51,84 €.

Uznesením prokurátora Okresnej prokuratúry Nové Zámky zo dňa 6.7.2011, spisová značka 1 Pv 267/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
2.	XXXXX, dátum narodenia: XXXXX 
36 mesiacov
Odôvodnenie:
Okresná prokurátorka v Nových Zámkoch svojím uznesením sp. zn. 1 Pv 267/11 z 24.06.2011, podľa § 216 odsek 1 Trestného poriadku podmienečne zastavila trestné stíhanie proti obvineným XXXXX a XXXXX pre prečin krádeže spolupáchateľstvom podľa § 20 k § 212 odsek 2 písmeno d) Trestného zákona. Tohto prečinu sa dopustili tak, že dňa 12.03.2011 asi o 15.00 h v lesnom poraste č. 348A na parcele č. 5312 v katastrálnom území obce XXXXX odcudzili 52 kusov haluzín v celkovom objeme 1,08 kubického metra, čím spôsobili poškodeným Lesom Slovenskej republiky, štátnemu podniku, Odštepnému závodu Palárikovo, škodu vo výške 51,84 €.
	Podľa § 216 odsek 2 Trestného poriadku okresná prokurátorka v Nových Zámkoch určila obidvom obvineným skúšobnú dobu na 3 roky.
	Toto uznesenie nadobudlo právoplatnosť dňa 06.07.2011.
	Tak v priebehu uvedenej skúšobnej doby, ako aj po jej skončení, som skúmal, či obidvaja obvinení v jej priebehu viedli riadny život, čo znamená, či sa dopustili trestného činu alebo čo aj len priestupku. V rámci toho som z Okresného úradu Nové Zámky, Odboru všeobecnej vnútornej správy Nové Zámky vyžiadal výpis z Ústrednej evidencie priestupkov MV SR na obvineného XXXXX. Z Okresného úradu Komárno, Odboru všeobecnej vnútornej správy Komárno som vyžiadal výpis z evidencie priestupkov na obvineného XXXXX. Okrem toho na obidvoch obvinených som z GP SR vyžiadal odpisy registra trestov.
	Podľa výpisu z Ústrednej evidencie priestupkov MV SR z Okresného úradu Nové Zámky, Odboru všeobecnej vnútornej správy Nové Zámky z 22.08.2014 obvinený XXXXX v tejto evidencii nemá žiaden záznam. Podľa výpisu z evidencie priestupkov z Okresného úradu Komárno, Odboru všeobecnej vnútornej správy Komárno z 27.08.2014 obvinený XXXXX v tejto evidencii od r. 2009 nemá žiaden záznam. Napokon v odpise registra trestov z GP SR z 08.09.2014 obidvaja obvinení majú iba jeden záznam z 24.06.2011 práve v súvislosti s predmetným podmienečným zastavením trestného stíhania.
	Preto bolo potrebné rozhodnúť tak, že obidvaja obvinení sa v uvedenej skúšobnej dobe podmienečného zastavenia trestného stíhania osvedčili.
	Tieto skutočnosti nasvedčujú tomu, že obidvaja obvinení v predmetnej skúšobnej dobe nedopustili sa žiadneho trestného činu a ani len priestupku. Preto konštatujem, že obidvaja obvinení v tejto skúšobnej dobe zrejme viedli riadny život.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) Trestného poriadku. Podľa tohto ustanovenia trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor